D agi Yidir yaɛreḍ ad d-ibeggen ayen tettidir tmeṭṭut taqbaylit mi ara iruḥ urgaz-is ɣer tmura n lbarani d tudert-is n yal ass, imi ɣas ul-is yuyes maca tiṭ-is tezga t-ssaram t-seqsay deg yimanis ma yella is-mektay-it-d nettat d warraw-is, ar melmi a yeqqim d aɣrib wissen ma ad d-yuɣal yiwen wass, tuɣal tudert-is gar targit d tidett teṭamaɛ xas ma d tabrat n sslam, ahat ad yenqes leḥzen ɣef wul-is, seg ass mi ara iruḥ urgaz-is ɣer lɣerba tameṭṭut tettwal-it di lemnam, tḥekuy-as ɣef tarrwa-s amzun akken yid-s i yella, liḥala n tmeṭṭut mi ara iɣab uqaru n uxxamis yewɛar-as lḥal maci d izlli, imeṭṭawen warjin ad farqqen allen-is yezga naddam yufeg ɣef allen-is imi tettḥebir tettxemim amek ara teḍru yides melba argaz-is aqaru n uxxam-is, yal ass teqqer gar-as d yiman-is wissen ma yella lliɣ deg ul-is neɣ yelha-d deg ayen nniḍen yettu-yi nekk d warraw-iw.